CELEX: 32018D0935
Language: el
Date: 2018-06-28 00:00:00
Title: Εκτελεστική απόφαση (ΕΕ) 2018/935 της Επιτροπής, της 28ης Ιουνίου 2018, για την τροποποίηση της εκτελεστικής απόφασης 2014/88/ΕΕ για την προσωρινή αναστολή εισαγωγών από το Μπανγκλαντές των τροφίμων που περιέχουν ή αποτελούνται από φύλλα του Betel («Piper betle»), όσον αφορά την περίοδο εφαρμογής της [κοινοποιηθείσα υπό τον αριθμό C(2018) 3997] (Κείμενο που παρουσιάζει ενδιαφέρον για τον ΕΟΧ)

2.7.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/40
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/935 ΤΗΣ ΕΠΙΤΡΟΠΉΣ
   της 28ης Ιουνίου 2018
   για την τροποποίηση της εκτελεστικής απόφασης 2014/88/ΕΕ για την προσωρινή αναστολή εισαγωγών από το Μπανγκλαντές των τροφίμων που περιέχουν ή αποτελούνται από φύλλα του Betel («Piper betle»), όσον αφορά την περίοδο εφαρμογής της
   
      
         [κοινοποιηθείσα υπό τον αριθμό C(2018) 3997]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο i),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 178/2002 θεσπίζει τις γενικές αρχές που διέπουν τα τρόφιμα εν γένει, και ειδικότερα την ασφάλεια των τροφίμων, σε ενωσιακό και εθνικό επίπεδο. Προβλέπει ότι η Επιτροπή πρέπει να λαμβάνει μέτρα έκτακτης ανάγκης, αν υπάρχουν ενδείξεις ότι τρόφιμα που εισάγονται από τρίτη χώρα είναι πιθανό να αποτελέσουν σοβαρό κίνδυνο για την ανθρώπινη υγεία.
            
         
               (2)
            
            
               Η εκτελεστική απόφαση 2014/88/ΕΕ της Επιτροπής (2) απαγόρευσε την εισαγωγή στην Ένωση τροφίμων που περιέχουν ή αποτελούνται από φύλλα betel από το Μπανγκλαντές, αρχικά για περιορισμένη περίοδο ισχύος έως τις 31 Ιουλίου 2014. Η εν λόγω απόφαση εκδόθηκε ύστερα από την έκδοση μεγάλου αριθμού κοινοποιήσεων στο πλαίσιο του συστήματος έγκαιρης προειδοποίησης για τα τρόφιμα και τις ζωοτροφές (RASFF), λόγω της παρουσίας ευρέος φάσματος στελεχών σαλμονέλας, συμπεριλαμβανομένου του Salmonella Typhimurium, που βρέθηκαν σε τρόφιμα τα οποία περιέχουν ή αποτελούνται από φύλλα betel («Piper betle», γνωστό κοινώς ως «Paan leaf» ή «Betel quid») από το Μπανγκλαντές.
            
         
               (3)
            
            
               Δεδομένου ότι το Μπανγκλαντές δεν μπόρεσε να παράσχει εγγυήσεις για την ασφάλεια των εισαγωγών φύλλων betel στην Ένωση, η περίοδος εφαρμογής της προσωρινής αναστολής των εισαγωγών των εν λόγω προϊόντων παρατάθηκε με τις εκτελεστικές αποφάσεις της Επιτροπής 2014/510/ΕΕ (3), (ΕΕ) 2015/1028 (4) και (ΕΕ) 2016/884 (5) μέχρι τις 30 Ιουνίου 2015, τις 30 Ιουνίου 2016 και τις 30 Ιουνίου 2018, αντίστοιχα.
            
         
               (4)
            
            
               Το προτεινόμενο σχέδιο δράσης που υποβλήθηκε από το Μπανγκλαντές τον Ιανουάριο του 2018 εξακολουθεί να είναι ελλιπές και δεν υπάρχουν εγγυήσεις για την ουσιαστική εφαρμογή και επιβολή του. Πράγματι, οι πληροφορίες που έλαβε η Επιτροπή δεν αποδεικνύουν ότι η παραγωγή φύλλων betel συμμορφώνεται με τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (6) και ότι η χώρα είναι σε θέση να εκδώσει αξιόπιστα αποτελέσματα αναλύσεων από διαπιστευμένα εργαστήρια. Οι αρχές του Μπαγκλαντές επισήμαναν επίσης τη χρήση χημικού απολυμαντικού μέσου για την απολύμανση των φύλλων betel, χωρίς καμία ένδειξη σε ό,τι αφορά την ασφάλεια και την τοξικότητα του προϊόντος που χρησιμοποιήθηκε. Επιπλέον, παρά τη θέσπιση και τη συνεχιζόμενη εφαρμογή απαγόρευσης εξαγωγής των φύλλων betel, που επέβαλε το ίδιο το Μπανγκλαντές τον Μάιο του 2013, έχουν αναφερθεί ακόμα 29 περιπτώσεις κοινοποιήσεων RASFF μετά τη θέσπισή της. Επομένως, δεν μπορεί να συναχθεί το συμπέρασμα ότι οι εγγυήσεις που παρέχονται από το Μπανγκλαντές είναι επαρκείς για την αντιμετώπιση των σοβαρών κινδύνων για την υγεία του ανθρώπου. Ως εκ τούτου, τα μέτρα έκτακτης ανάγκης που θεσπίστηκαν με την εκτελεστική απόφαση 2014/88/ΕΕ θα πρέπει να εξακολουθήσουν να ισχύουν.
            
         
               (5)
            
            
               Επομένως, η περίοδος εφαρμογής της εκτελεστικής απόφασης 2014/88/ΕΕ θα πρέπει να παραταθεί περαιτέρω.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 4 της εκτελεστικής απόφασης 2014/88/ΕΕ αντικαθίσταται από το ακόλουθο κείμενο:
   
      «Άρθρο 4
      Η παρούσα απόφαση εφαρμόζεται έως τις 30 Ιουνίου 2020.»
   
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 28 Ιουνίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 31 της 1.2.2002, σ. 1.
   
      (2)  Εκτελεστική απόφαση 2014/88/ΕΕ της Επιτροπής, της 13ης Φεβρουαρίου 2014, για την προσωρινή αναστολή των εισαγωγών από το Μπανγκλαντές των τροφίμων που περιέχουν ή αποτελούνται από φύλλα του Betel («Piper betle») (ΕΕ L 45 της 15.2.2014, σ. 34).
   
      (3)  Εκτελεστική απόφαση 2014/510/ΕΕ της Επιτροπής, της 29ης Ιουλίου 2014, για την τροποποίηση της εκτελεστικής απόφασης 2014/88/ΕΕ για την προσωρινή αναστολή των εισαγωγών από το Μπανγκλαντές των τροφίμων που περιέχουν ή αποτελούνται από φύλλα του Betel («Piper betle») όσον αφορά την περίοδο εφαρμογής της (ΕΕ L 228 της 31.7.2014, σ. 33).
   
      (4)  Εκτελεστική απόφαση (ΕΕ) 2015/1028 της Επιτροπής, της 26ης Ιουνίου 2015, για την τροποποίηση της εκτελεστικής απόφασης 2014/88/ΕΕ για την προσωρινή αναστολή των εισαγωγών από το Μπανγκλαντές των τροφίμων που περιέχουν ή αποτελούνται από φύλλα του Betel («Piper betle») όσον αφορά την περίοδο εφαρμογής της (ΕΕ L 163 της 30.6.2015, σ. 53).
   
      (5)  Εκτελεστική απόφαση (ΕΕ) 2016/884 της Επιτροπής, της 1ης Ιουνίου 2016, για την τροποποίηση της εκτελεστικής απόφασης 2014/88/ΕΕ για την προσωρινή αναστολή των εισαγωγών από το Μπανγκλαντές των τροφίμων που περιέχουν ή αποτελούνται από φύλλα του Betel («Piper betle») όσον αφορά την περίοδο εφαρμογής της (ΕΕ L 146 της 3.6.2016, σ. 29).
   
      (6)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).